Предсједник Општине Никшић размотрио је Извјештај о раду и финансијском пословању Јавне установе „Захумље“, за 2021. годину и дао следеће

**О Ц Ј Е Н Е**

1. Јавна установа „Захумље“ је у 2021. години остваривала основну функцију и упркос неповољној епидемиолошкој ситуацији успјела да реализује дио планираних програмских садржаја, што показује преглед реализованих активности.
2. Активности ЈУ „Захумље“ су у изузетно тешкој и непредвидљивој 2021. години биле много скромније у односу на године прије пандемије и одвијале су се у складу са одлукама Скупштине општине као оснивача и програмском политиком утврђеном општим актима, као и одлукама и иницијативама Савјета Установе.
3. ЈУ „Захумље“ је и у 2021. години бројним програмским садржајима успјела да на креативан начин доприноси афирмацији културе и умјетности, што је и основни циљ ове Установе која је постала симбол Никшића и виталности цјелокупне црногорске културе.
4. Сви стваралачки сегменти у ЈУ „Захумље“ узели су учешће трудећи се да дају извјестан допринос у реализацији програмских активности и оживљавању никшићке културне сцене у доба корона вируса.
5. Неповољна епидемиолошка ситуација условила је одлагање Фестивала уличних свирача и Боем феста коjи су претходних година освјежили никшићку и црногорску културну сцену и учинили да ЈУ „Захумље“ као умјетничка институција од посебног значаја за Никшић, па и Црну Гору, добије додатни квалитет.
6. Упркос тешкоћама у којима се нашла у периоду пандемије корона вируса ЈУ „Захумље“ је у извјештајном периоду успјела остварити квалитетну сарадњу са културно-умјетничким друштвима из Црне Горе и региона, али и шире, о чему свједоче и бројна ванфестивалска гостовања.
7. Захваљујући ЈУ „Захумље“ Никшић је препознат као културни и умјетнички центар у држави и региону и с поносом може рећи да има једно од најстаријих културно умјетничких друштава на Балкану, које је спона традиције дуге преко 120 година и савремених умјетничких токова.

На основу датих оцјена, предсједник Општине Никшић, донио је следеће

**З А К Љ У Ч К Е**

1. Усваја се Извјештај о раду и финансијском пословању Јавне установе „Захумље“ за 2021. годину.
2. Како би ЈУ „Захумље“ и даље била значајан носилац културног живота града неопходно је уложити додатне напоре да пројектованим обавезама одговори на највећем могућем нивоу.
3. У наредном периоду ЈУ „Захумље” ће, у складу са епидемиолошком ситуацијом, спроводити, не само своју примарну мисију очувања црногорске културне традиције кроз његовање фолклора и изворне пјесме, већ ће афирмисати и друге облике умјетничког исказа кроз рад својих секција и ансамбала.
4. Уколико епидемиолошка ситуација у текућој години буде повољнија у односу на претходну, за очекивати је да ће ЈУ „Захумље” омогућити креативно испољавање ствараоцима различитих умјетничких профила, а посебно млађој популацији, што ће значајно допринијети афирмацији нових умјетничких снага у нашем граду.

ПРЕДСЈЕДНИК

Марко Ковачевић, с.р